CELEX: 62021CN0537
Language: da
Date: 2021-08-25 00:00:00
Title: Sag C-537/21 P: Appel iværksat den 25. august 2021 af PL til prøvelse af dom afsagt af Retten (Syvende Afdeling) den 16. juni 2021 i sag T-586/19, PL mod Kommissionen

7.2.2022   
            
            
               DA
            
            
               Den Europæiske Unions Tidende
            
            
               C 64/9
            
         
      Appel iværksat den 25. august 2021 af PL til prøvelse af dom afsagt af Retten (Syvende Afdeling) den 16. juni 2021 i sag T-586/19, PL mod Kommissionen
      (Sag C-537/21 P)
      (2022/C 64/15)
      Processprog: fransk
      
         Parter
      
      
         Appellant: PL (ved avocate N. de Montigny)
      
         Den anden part i appelsagen: Europa-Kommissionen
      
         Appellanten har nedlagt følgende påstande
      
      
                  —
               
               
                  Appellen tages til følge, og den appellerede dom ophæves.
               
            
                  —
               
               
                  Sagen hjemvises til Retten.
               
            
                  —
               
               
                  Kommissionen tilpligtes at betale de af appellanten afholdte omkostninger i forbindelse med appelsagen og sagen i første instans.
               
            
         Anbringender og væsentligste argumenter
      
      Til støtte for appellen har appellanten i det væsentlige fremført følgende anbringender og argumenter:
      
                  1.
               
               
                  Om forkastelsen af det første led i annullationssøgsmålets første anbringende
                  Det af Retten anvendte udtryk »angiveren« fremgår ikke af tjenestemandsvedtægten og synes at antyde en forudindtaget og negativ vurdering.
                  Ved at kræve, at det godtgøres, at der bestod en sammenhæng mellem den anfægtede bedømmelsesperiode og den erklæring, som appellanten fremsatte over for OLAF, begik Retten en retlig fejl og handlede i strid med den retspraksis, der kan udledes af sag T-689/16.
                  Retten anlagde en urigtig forståelse af sagsakternes indhold og af rækkevidden af den beskyttelse, der er forbundet med at have status som whistleblower, og vendte ulovligt bevisbyrden om.
                  Retten begik endvidere en retlig fejl og traf afgørelse ultra petita, da den fastslog, at appellanten ikke havde anmodet generalsekretæren om at påtage sig rollen som appelbedømmer og ikke havde anmodet bedømmelsesudvalget om at afholde et møde.
               
            
                  2.
               
               
                  Om forkastelsen af det andet led i annullationssøgsmålets første anbringende
                  Retten fastslog med urette, at det af Kommissionen fremlagte bilag D.7 var troværdigt og kunne antages til realitetsbehandling.
                  Retten begik en retlig fejl og traf afgørelse ultra petita, da den foreholdt appellanten, at denne ikke havde anfægtet udnævnelsen af F som bedømmer i forbindelse med bedømmelsesrunden. Retten tilsidesatte desuden ordlyden af artikel 3, stk. 3, i de almindelige gennemførelsesbestemmelser.
                  Retten fastslog i strid med de i sagsakterne indeholdte oplysninger, at der kun angiveligt forelå en konfliktsituation, idet den ikke var blevet anfægtet.
                  Retten fandt endvidere med urette, at appellanten ikke havde godtgjort, at bedømmelsen ville have haft en andet udfald, såfremt den anmeldte uregelmæssighed ikke havde foreligget.
               
            
                  3.
               
               
                  Om forkastelsen af det andet led i annullationssøgsmålets andet anbringende
                  Retten tog ikke stilling til spørgsmålet om, hvorvidt bilag D.7 var troværdigt og kunne antages til realitetsbehandling, selv om den lagde dette bilag til grund.
                  Retten tilsidesatte den beskyttelse, der er forbundet med at have status som whistleblower, og undlod at kontrollere, om der forelå subjektiv partiskhed, der medfører, at bedømmelsesproceduren er ugyldig.
                  Retten foregreb det potentielle udfald af en dom om annullation og traf afgørelse ultra petita. Retten tilsidesatte endvidere kontradiktionsprincippet.
                  Retten anvendte desuden med urette de almindelige gennemførelsesbestemmelser vedrørende bedømmelsen.
               
            
                  4.
               
               
                  Om forkastelsen af det første led i annullationssøgsmålets tredje anbringende
                  Ved at fastslå, at rapporten var blevet udfærdiget på grundlag af præcise, troværdige og kontrollerede oplysninger, tog Retten ikke hensyn til de faktiske forhold og de dokumenter, der var fremlagt af parterne. Retten anvendte desuden en ulovlig betingelse for at antage et anbringende til realitetsbehandling og tilsidesatte de regler, der gælder i tilfælde af langvarigt fravær. Endelig undlod Retten ulovligt at foretage en vurdering af den faktiske situation, som appellanten befandt sig i.
               
            
                  5.
               
               
                  Om forkastelsen af det andet led i annullationssøgsmålets tredje anbringende
                  Retten tilsidesatte reglerne om bevisførelse og tilsidesatte kontradiktionsprincippet og princippet om retten til forsvar.